เดอะพาวเวอร์พัฟฟ์เกิลส์

***เดอะพาวเวอร์พัฟฟ์เกิลส์*** () เป็นซีรีส์แอนิเมชันแนวซูเปอร์ฮีโร่ของอเมริกา สร้างโดย เครก แมคแครกเกน (Craig McCracken) ให้กับช่อง การ์ตูนเน็ตเวิร์ก เนื้อหาหลักกล่าวถึง บลอสซัม, บั้บเบิลส์ และบัตเตอร์คัพ เด็กหญิงวัยอนุบาล 3 คนที่มีพลังพิเศษ พวกเธออาศัยอยู่ในเมืองสมมติชื่อ "ทาวน์สวิลล์" (Townsville) กับคุณพ่อและผู้สร้างพวกเธอซึ่งเป็นนักวิทยาศาสตร์นามว่า ศาสตราจารย์ยูโทเนียม และมักจะได้รับการติดต่อจากนายกเทศมนตรีเมืองทาวน์สวิลล์ให้ไปช่วยต่อสู้กับเหล่าอาชญากรและศัตรูอื่น ๆ โดยใช้พลังของพวกเธอ

ในระหว่างที่ศึกษาอยู่ชั้นปีที่ 2 ที่ CalArts ในปี ค.ศ. 1992 แมคแครกเกนได้สร้างภาพยนตร์สั้นชื่อ *Whoopass Stew!* เกี่ยวกับสามดรุณีซูเปอร์ฮีโร่ที่รู้จักกันในชื่อ "Whoopass Girls" ซึ่งฉายเฉพาะในงานเทศกาลเท่านั้น หลังจากที่เขาถูกจ้างงานโดย ฮันนา-บาร์เบรา แมคแครกเกนได้เปลี่ยนชื่อเรื่องเป็น *เดอะพาวเวอร์พัฟฟ์เกิลส์* และผลิตตอนนำร่อง (Pilot) สำหรับรายการ What a Cartoon! ซึ่งออกอากาศครั้งแรกในตอน "1st Annual World Premiere Toon-In" ของรายการ *[[Space Ghost Coast to Coast]]* เมื่อวันที่ 20 กุมภาพันธ์ ค.ศ. 1995 หลังจากนั้นตอนที่สองชื่อ "Crime 101" ก็ได้ออกอากาศเมื่อวันที่ 28 มกราคม ค.ศ. 1996 จนกระทั่งผู้บริหารเครือข่ายได้อนุมัติให้แมคแครกเกนสร้างซีรีส์เต็มรูปแบบ ซึ่งเปิดตัวในฐานะการ์ตูนซีรีส์ชุด การ์ตูน การ์ตูน (Cartoon Cartoon) เมื่อวันที่ 18 พฤศจิกายน ค.ศ. 1998

*เดอะพาวเวอร์พัฟฟ์เกิลส์* ออกอากาศทางช่องการ์ตูนเน็ตเวิร์กทั้งหมด 6 ฤดูกาล มีตอนพิเศษ 3 ตอน และภาพยนตร์ยาวอีกหนึ่งเรื่อง โดยตอนสุดท้ายออกอากาศเมื่อวันที่ 25 มีนาคม ค.ศ. 2005 มีการผลิตตอนทั้งหมด 78 ตอน นอกเหนือจากตอนนำร่อง 2 ตอน, ตอนพิเศษวันคริสต์มาส, ภาพยนตร์, ตอนพิเศษครบรอบ 10 ปี และตอนพิเศษในรูปแบบคอมพิวเตอร์แอนิเมชัน สื่อภาคแยกอื่น ๆ ได้แก่ แอนิเมะ, อัลบั้มเพลงประกอบ 3 ชุด, วิดีโอรวมชุด, หนังสือการ์ตูน, ซีรีส์วิดีโอเกม, ซีรีส์รีบูตปี 2016 และโปรเจกต์ซีรีส์รีบูตชุดที่สองที่กำลังจะมาถึง ตลอดจนสินค้าลิขสิทธิ์ต่าง ๆ มากมาย ซีรีส์นี้ได้รับการเสนอชื่อเข้าชิงรางวัลเอ็มมี 6 รางวัล, รางวัลแอนนี 9 รางวัล และรางวัลคิดส์ชอยส์อวอร์ดในระหว่างการออกอากาศ

## เรื่องย่อ
**พาวเวอร์พัฟฟ์เกิลส์** เกิดจากการทดลองที่ผิดพลาดของ ศจ.ยูโทเนียม โดย ศจ.ยูโทเนียม ต้องการเด็กหญิงสมบูรณ์แบบ โดยการผสมน้ำตาล เครื่องเทศ สารพัดของกุ๊กกิ๊ก แต่ว่าเติมสารเคมีX โดยไม่ได้ตั้งใจ แล้วเกิดเป็นเด็กหญิง 3 คนได้แก่ **บลอสซัม** **บัตเตอร์คัพ** และ **บับเบิลส์**  พวกเธอเกิดมาพร้อมกับพลังพิเศษ และใช้พลังนี้ในฐานะซูเปอร์ฮีโร่เพื่อช่วยปกป้องโลก ส่วน ศจ.ยูโทเนียม เขาก็รับหน้าที่เลี้ยงดูเหมือนกับเป็นพ่อคนหนึ่ง  และคอยให้คำแนะนำสั่งสอน 3 สาวเป็นประจำ ทั้งยังคอยประดิษฐ์คิดค้นของใหม่ ๆ ให้กับพาวเวอร์พัฟฟ์เกิลส์อีกด้วย

## ตัวละคร
### ตัวละครหลัก
; บลอสซัม (Blossom) :เด็กหญิงอายุ 5 ขวบ ทั้งยังเป็นผู้นำของพาวเวอร์พัฟฟ์เกิลส์อีกด้วย   ลักษณะของบลอสซัมคือ ไว้ผมยาวและมีผมสีส้ม ใส่ชุดสีชมพู ตาสีชมพู ผูกโบว์สีแดงที่ผม บลอสซัมเป็นผู้นำกลุ่มพาวเวอร์พัฟฟ์เกิลส์ มีความเป็นผู้นำสูงจนเกินไป ด้วยลักษณะนิสัยของเธอนี่เองที่ทำให้เธอดูเหมือนเป็นพี่สาวของบับเบิลส์และบัตเตอร์คัพ แต่จริง ๆ แล้วทั้ง 3 คนเกิดมาพร้อมกัน มีพลังไอเย็นน้ำแข็ง ที่ต่างจากบัตเตอร์คัพและบับเบิลส์ 

; บัตเตอร์คัพ (Buttercup) : เด็กหญิงอายุ 5 ขวบ ไว้ผมสั้น มีผมสีดำ ใส่ชุดสีเขียว ตาสีเขียว บัตเตอร์คัพเป็นเด็กสาวห้าวในกลุ่มพาวเวอร์พัฟฟ์เกิลส์ ขี้โมโห โวยวายเหมือนเด็กผู้ชาย ชื่นชอบการต่อสู้ที่มีความรุนแรง ในฉบับภาพยนตร์ของ "เดอะพาวเวอร์พัฟฟ์เกิลส์" เปิดเผยว่า ศจ.ยูโทเนียมตั้งชื่อว่า "บัตเตอร์คัพ" เพื่อให้มีอักษรนำหน้าด้วย B เหมือนอีกสองคน ชื่อ buttercup เป็นชื่อดอกไม้ชนิดหนึ่ง เป็นพืชไม้ดอกที่เป็นรูปถ้วยสีเหลืองจำพวก Ranunculus อีกอย่างหนึ่งเธอมักจะเสมือนพี่คนกลาง (แต่ในสายตาของบลอสซั่มคิดว่าเธอเป็นน้องคนเล็ก)

; บับเบิลส์ (Bubbles) :เด็กหญิง 5 ขวบ ไว้ผมทวินเทล ผมสีทอง ใส่ชุดสีฟ้า ตาสีฟ้า ชอบอุ้มตุ๊กตา โดยเฉพาะตุ๊กตาปลาหมึกที่ชื่อว่า **อ๊อกตี้** บับเบิลส์เด็กสาวที่เรียบร้อยพอ ๆ กับความเอ๋อ เป็นเด็กน่ารักที่สุดในกลุ่มพาวเวอร์พัฟฟ์เกิลส์ เป็นคนรักสัตว์ รักธรรมชาติ แต่เมื่อบับเบิลส์เกิดโมโหขึ้นมา ไม่สามารถมีใครหยุดยั้งเธอได้ เธอมีความสามารถในการคุยภาษาสัตว์และภาษาอื่น ๆ เช่น ภาษาสเปน เป็นต้น และตัวเธอเองก็เก่งในด้านเทคโนโลยี อาทิ เช่น การพัฒนาเกม การพัฒนาระบบเทคโนโลยีให้ทันสมัยอีกด้วย และตัวเธอเองมักเปรียบเสมือนน้องเล็กสุดของกลุ่มพาวเวอร์พัฟฟ์เกิลส์

; ศาสตราจารย์ยูโทเนียม (Professor Utonium) :เป็นผู้ให้กำเนิดเหล่าพาวเวอร์พัฟฟ์เกิลส์ ลักษณะของเขาคือชายหนุ่ม ตัวสูงโปร่ง เขาเป็นนักประดิษฐ์ที่มีความสามารถดีคนหนึ่ง ผลงานที่เขาทำส่วนใหญ่จะทำให้พวกพาวเวอร์พัฟฟ์เกิลส์ใช้ ทั้งยังเป็นพ่อที่ดีคนหนึ่งเลยทีเดียว ฉะนั้นเขาจึงเป็นพ่อตัวอย่างอีกคนหนึ่ง เขารักพวกพาวเวอร์พัฟฟ์เกิลส์เหมือนเป็นลูกสาว ทั้งยังคอยให้การเอาใจใส่ดูแลอย่างดี

### ตัวละครอื่น ๆ
;โมโจ โจโจ้
:เป็นลิงชิมแปนซีที่ฉลาดเหนือมนุษย์มาก สามารถผลิตเครื่องมือไว้ต่อสู้กับพาวเวอร์พัฟฟ์เกิลส์ได้ และยังเป็นผู้ให้กำเนิด โรดี่รัฟ บอย ด้วย ครั้งหนึ่งโมโจโจโจ้ได้จับผู้บรรยายไว้ ซึ่งจะเป็นคนที่คอยบรรยายสถานการณ์ต่าง ๆ ถึงแม้จะถูกจับไปแต่ก็ยังไม่เห็นแม้แต่ตัวของเขาและได้บรรยายให้สถานการณ์ยุ่งเหยิงไปหมด แต่ถูกพาวเวอร์พัฟฟ์เกิลส์จับได้ และเคยเปลี่ยนชาวเมืองทาวน์สวิลล์ให้เป็นสุนัขทั้งหมดรวมทั้งพาวเวอร์พัฟฟ์เกิลส์ สุดท้ายถูกบัตเทอร์คัพ(ที่ยังถูกสาปเป็นสุนัขอยู่)กัดเข้าที่ก้นของโมโจ โจโจ้ ทำให้คำสาปคลายลงและโมโจ โจโจ้จึงถูกสาปเป็นสุนัขเสียเอง
:ในอดีตโมโจ โจโจ้ เคยเป็นสัตว์เลี้ยงผู้ช่วยห้องทดลองของศาสตราจารย์ยูโทเนียมที่ชื่อโจโจ้ แต่เป็นตัวป่วนที่ที่พังข้าวของเสียหายตลอด จนวันหนึ่งไปผลักศาสตราจารย์ยูโทเนียมให้ไปชนสารเคมี X จนแตกลงไปในส่วนผสมจนเกิดการระเบิด ทำให้โจโจ้ที่ได้รับสารเคมี X จากแรงระเบิดนั้น จนผิวเปลี่ยนเป็นสีเขียว สมองใหญ่กว่าปกติ กลายเป็นบ้าแต่ฉลาดเป็นกรด และได้เปลี่ยนชื่อเป็นโมโจ โจโจ้

ในภาคเดอะมูฟวี่นั้น พอหลังจากโดนแรงระเบิดจนกลายพันธุ์ก็หนีไปใช้ชีวิตที่แถวถังขยะกับหลอกใช้พาวเวอร์พัฟฟ์เกิลส์สร้างฐานบนภูเขาไฟกับสร้างเครื่องกลายพันธุ์ลิงเพื่อสร้างกองทัพลิงกลายพันธุ์เพื่อครองโลก แต่เพราะพวกลิงมีความฉลาดเหมือนกันก่อการร้ายต่างๆ จนโดนเหล่าพาวเวอร์พัฟฟ์เกิลส์จัดการลงหมดอย่างง่ายดาย ส่วนโมโจนั้นก็จับยูโทเนียมเป็นตัวประกันเพื่อถ่วงเวลาของสารเคมี X มาทำให้ตนกลายพันธุ์อีกครั้งจนกลายเป็นลิงยักษ์แต่สุดท้ายก็พ่ายแพ้กับถูกยาแก้สารเคมี X จนตัวเท่าเดิมแต่ไม่สามารถรักษาให้กลายเป็นลิงปกติอย่างเดิมได้ เพราะตัวของโมโจนั้นกลายพันธุ์ไปแล้ว จากนั้นถูกจับเข้าคุก ไม่นานก็แหกคุกกับก่อการร้ายต่างๆจนกลายเป็นวายร้ายหลักของเรื่องกับอาศัยอยู่ที่ฐานบนภเขาไฟของเมืองตามปกติ

;ฮิม 
:ปีศาจก้ามปูสีแดงที่มีพลังเหนือมนุษย์ มีพลังที่สามารถสร้างความเกลียดชังทุกคน และเป็นผู้ที่มีเสียงพูด 3 แบบ  เช่น เสียงผู้หญิง เสียงปกติและ เสียงปีศาจ มีครั้งหนึ่งที่เคยยุให้กลุ่มพาวเวอร์พัฟฟ์เกิลส์ แตกคอกัน โดยฮิมนั้นแฝงตัวอยู่ในตุ๊กตาหมึกสีม่วงของบับเบิ้ล คอยพูดจาให้บลอสซัมกับบัตเตอร์คัพทะเลาะวิวาทกัน เป็นตัวก่อการร้ายพวกก่ออุบายยุยงคนต่างๆ ไปทั่ว

;แก๊งอะมีบา (Ameba Boys)
:เกิดมาจากการทดลองที่ผิดพลาด ทำให้เกิดแก็งอะมีบาขึ้น ซึ่งเป็นเชื้อโรคที่มีชีวิตแต่โง่ เคลื่อนไหวช้า ทำให้พาวเวอร์พัฟฟ์เกิลส์แทบไม่ต้องจัดการอะไรเลย แต่มีครั้งหนึ่งที่แก็งอะมีบากระจายเชื้อโรคทำให้ทุกคนรวมทั้งพาวเวอร์พัฟฟ์เกิลส์ติดหวัดกันหมด แต่ในที่สุด ศจ.ยูโทเนียม ก็ผลิตยารักษาได้สำเร็จ ทุกคนจึงหายจากหวัด กับเคยเพิ่มจำนวนเพื่อขโมยส้มจนหมดเมืองแต่สุดท้ายก็ถูกกำจัดลงไป

;เจ้าหญิงมอร์บั๊กส์ (Princess Morbucks)
:เป็นเด็กสาวที่รวยมากๆ อยู่โรงเรียนเดียวกันกับพาวเวอร์พัฟฟ์เกิลส์ เธอชอบพวกพาวเวอร์พัฟฟ์เกิลส์มากจนถึงขนาดขอร้องพาวเวอร์พัฟฟ์เกิลส์ให้เธอเข้ากลุ่มด้วย แต่เพราะอาวุธของเธอที่มักจะทำลายเมืองอยู่เสมอ พาวเวอร์พัฟฟ์เกิลส์จึงไล่เธอออกนอกกลุ่ม เพราะเหตุนั้นเธอจึงเกลียดพาวเวอร์พัฟฟ์เกิลส์ตั้งแต่นั้นมา มีครั้งหนึ่งที่เธอสามารถยึดอำนาจจากนายกของเมือง Townsville มาได้ แล้วเธอตั้งกฎหมายให้ทำผิดเป็นถูก ถูกเป็นผิด แต่เธอต้องสละตำแหน่งนายกพร้อมกับยกเลิกกฎหมายนั้น เพราะกฎหมายของเธอเอง แต่พวก 3 สาวก็ทำตามกฏมายคือขโมยของไปจนเจ้าหญิงเขียนกฎหมายกับยอมคืนเมืองดังเดิม

;ฟอสซี ลัมกิ้นส์

มนุษย์โบราณขนสีชมพู มีเสาที่หัวคล้ายแมลงเต่าทองใส่ชุดหมี มีนิสัยขี้ตืด เกลียดชังทุกคน ไม่ชอบให้ใครเข้าเขตที่อยู่ของเขา เมื่อโมโหตัวของฟอสซีจะขยายโต ตัวเป็นสีแดง และเป็นคนที่ไม่ชอบให้ใครมาวุ่นวายของส่วนตัวของเขา มีเครื่องดนตรีประจำตัว คือ แบนโจ มีครั้งหนึ่งมีกระรอกไปยืนที่บ้านของเขาตอนเขางีบ ฟอสซีเผอิญตื่นมาเจอเข้า จึงไล่เจ้ากระรอกจนเข้าไปในทาวน์วิลล์ อาละวาดทำลายทรัพย์สินของชาวทาวน์วิลล์จนถูกพาวเวอร์พัฟฟ์เกิลส์ จัดการลงได้สำเร็จ กับเข้าเมืองเพื่อก่อกวนแต่ก็ถูกกำจัดตลอด เคยถูกเลือกตั้งเป็นนายก แต่นายกก็ไม่สน พอนายกรู้ว่าฟอสซีใส่หมวกนายก นายกไม่ยอมจึงเกิดการแข่งมวยปล้ำเพื่อชิงตำแหน่ง ฟอสซีเยกหลานมา นายกเลือกยูโทเนียมจนต้องเข้าโรงพยาบาล พอฟอสซีจะใส่หมวกนายกโกรธจัดการฟอสซีได้อย่างง่ายดาย

;นายกเทศมนตรี (Mr.Mayor)
:เป็นนายกตัวเล็ก เวลาที่เกิดปัญหาจะเรียกพาวเวอร์พัฟฟ์เกิลส์ด้วยโทรศัพท์สายด่วนอยู่เสมอ แม้แต่ปัญหาเล็กๆ เช่น เปิดฝาโถแตงกวาดองไม่ออก ชอบแตงกวาดองมาก

;Ms. Sara Bellum (ซาร่า เบลลัม)
:เลขาของนายกเทศมนตรี เป็นผู้ช่วยนายกทุก ๆ เรื่อง แต่จะไม่เห็นหน้าเธอเลย เป็นคนที่อวดฉลาดที่สุดในเรื่อง โดยในภาคปัจจุบันเลขาได้ยื่นขอลาพักร้อนกับนายกเทศมนตรี

;แก๊งขี้ไคล
:แก๊งวัยรุ่นตัวสีเขียวเคยเป็นมิตรกับบัตเตอร์คัพแต่ไม่สำเร็จ สมาชิกมี เอส กลับเบิ้ล บิลลี่ อาร์เทอโร่ และสเน็ค โดยทั้ง 5 จะคอยก่อกวนเมืองเพื่อความสนุก

;เซดูซ่า

เซดูซ่าเป็นผู้หญิงหน้าตาน่ารัก ก่อนหน้านี้เธอใช้ชื่อปลอบก่อนพบศาสตราจารย์ยูโทเนียมว่า **ไอม่า กู๊ดเลดี้** ที่ควบคุมเส้นผมโจมตี แต่จุดอ่อนคือเมื่อผมโดนน้ำจะควบคุมไม่ได้ ครั้งหนึ่งเธอหลอก ศจ.ยูโทเนียมให้หลงรัก พอ ศจ.ยูโทเนียมไม่ได้อยู่กับพวกเด็ก ๆ ก็เผยโฉมให้เด็ก ๆ รู้ พอตกดึกเธอก็จะกลายเป็นเซดูซ่าออกไปขโมยของซึ่งนั่นก็คือเครื่องอัญมณีของท่านนายกเทศมนตรี กับเคยก่อคดีต่างๆ กับปลอมเป็นเบลลัม แต่ 3 สาวจับได้ แล้วเซดูซ่าสู้กับเบลลัมจนแพ้ แล้ว 3 สาวกับเบลลัมจึงตัดผมเซดูซ่าจนหัวโล้นไร้พิษสง

;โรดี้รัฟ บอย
:เด็กชายทั้ง 3 คน ที่โมโจสร้างขึ้นมา อายุ 5 ขวบ สร้างมาจากขนรักแร้จากนักโทษผู้ชายแข็งแรง หอยทาก ขนหมา และสารเคมีเอ็กซ์ในห้องน้ำ สมาชิก คือ **บริค**(สีแดง) **บูมเมอร์**(สีฟ้าน้ำเงิน) **บุช** (สีเขียวเข้ม)โมโจ โจโจ้สร้างพวกเขาขึ้นมาเพื่อต่อกรกับกลุ่มพาวเวอร์พัฟฟ์เกิลส์ ตอนแรกเริ่มได้ดี จนโมโจกับทั้ง 3 ปาร์ตี้ฉลองกันใหญ่ แต่ก็แพ้ 3 สาวจนร่างถูกทำลาย จากความล้มเหลวของโมโจ โจโจ้ ที่ไม่สามารถทำลายกลุ่มพาวเวอร์พัฟฟ์เกิลส์และเมืองทาวน์วิลล์ทั้งหมด 3 ครั้ง ได้สำเร็จ และกลุ่มโรดี้รัฟ บอย มีพลังซุปเปอร์พาวเวอร์เหมือนพาวเวอร์พัฟฟ์เกิลส์ อีกด้วย แล้วจากนั้นฮิมเห็นว่าเกิดลางว่าตนจะแพ้จึงคืนชีพกับสร้างภูมิต้านทานไม่ให้ถูกทำลายจนมีพลังมากกว่าเดิม ขนาดจุดอ่อนคือโดนจูบร่างจะถูกทำลายกลายเป็นร่างขยายใหญ่ แต่จุดอ่อนคือเมื่ออับอายขายหน้าตัวจะหดลง แล้วฮิมนำไปรักษาให้คงที่ไม่ถูกทำลายกับมีพลังมากแต่ก็แพ้ตลอด แล้วทั้ง 3 ก็ถูกโมโจกับฮิมแข่งกันว่าใครควรเป็นพ่อทั้ง 3 ไม่สนแล้วทั้ง 3 บอกว่าจะทำลาย 3 สาว จนโมโจกับฮิมภูมิใจอย่างมาก

;คุณครูคีนน์ (Ms.Keane)

ครูประจำชั้นของกลุ่มพาวเวอร์พัฟฟ์เกิลส์ เป็นครูที่เหล่าเด็กๆ ชื่นชมมาก และเคยเป็นคู่รักของ ศจ.ยูโทเนียม มาก่อนและเลิกกันในเวลาต่อมา

;เมือง ทาวน์สวิลล์ (Townsville)
เป็นเมืองที่มีความสงบสุข โดยมีกลุ่มพาวเวอร์พัฟฟ์เกิลส์ ต่อต้านกลุ่มอาชญากรรม ให้

;ผู้บรรยาย

เป็นคนที่บรรยายนำเสนอในการ์ตูนพาวเวอร์พัฟฟ์เกิลส์ ตอนต่าง ๆ และจะพูดถึงเหตุการณ์ในตอนต่างๆ และช่วงจบตอนต่างๆ ผู้บรรยายจะกล่าวจบด้วยคำพูดว่า "เป็นอีกครั้งที่พวกเราปลอดภัย ขอบคุณเหล่าพาวเวอร์พัฟฟ์เกิลส์ "

;สุนัขพูดได้
เป็นสุนัขที่ชอบทำให้รถติด
;บันนี่

หนึ่งในพาวเวอร์พัฟฟ์เกิลส์ที่ถูกสร้างโดย บลอสซัม บับเบิลส์ บัตเตอร์คัพ ในช่วงแรกบัตเตอร์คัพจะตั้งชื่อเธอว่า **บลีซซี่** แต่บลอสซั่มได้ห้ามไว้ ส่วนชื่อบันนี่นั้นเป็นชื่อที่ตั้งโดย บับเบิลส์ ช่วงแรกบันนี่ช่วยผู้ร้ายแต่จับตำรวจเข้าคุกจน 3 สาวต้องมาห้าม ทั้ง 3 บอกว่าเธอไม่สมควรเป็นสมาชิก ภายหลังจัดการผู้ร้ายแต่พลังงานไม่เสถียรทำให้บันนี่ระเบิดตัวเองจนเสียชืวิต
;เมเจอร์ กลอรี่
ชายอเมริกันที่เป็นหัวหน้ากลุ่มผู้พิทักษ์โลก ประธานกลุ่ม AWSM (All World Super Men) ซึ่งเขาเป็นคู่แข่งขันกับพาวเวอร์พัฟฟ์ แต่เขาก็พ่ายแพ้ไป แม้กระทั่งเขาและพวกถูกหุ่นยนต์นอกอวกาศมาทำลาย ทำให้เขาต้องจำใจแพ้สามสาว แล้วก็เข้าสมาคมกับสามสาวในที่สุด

;วริศรา

พนักงานทำความสะอาด​กะดึกของสำนักงานนายก ไม่ชอบและไม่เห็นด้วยที่นายกโทรเรียกพาวเวอร์พัฟเกิร์ลให้มาปราบเหล่าร้ายทั้งที่ตัวเองเป็นนายก

;มูลเล็ท
เป็นกระรอกที่บับเบิลส์ช่วยขณะอยู่ในป่า ในขณะนั้นกำลังจะถูกนกอินทรีจับฆ่าแต่บับเบิลส์ช่วยไว้ได้ทัน หลังจากนั้นมันก็ป่วยเนื่องจากบาดเจ็บ จึงทำให้บับเบิ้ลต้องใช้สารเคมีเอกซ์ช่วยมัน จึงทำให้มันมีพลังเช่นเดียวกันกับสามสาว

## การพากย์เสียง

## หมายเหตุ

## อ้างอิง

## ดูเพิ่ม
* *[[พาวเวอร์พัฟฟ์เกิลส์แซด]]*
* รายชื่อตอนใน''เดอะพาวเวอร์พัฟฟ์เกิลส์''
* *[[เดอะพาวเวอร์พัฟฟ์เกิลส์เดอะมูฟวี่]]*
* ''เดอะเพาว์เวอร์พัฟพเกิลส์ 2016''


หมวดหมู่:การ์ตูน
หมวดหมู่:การ์ตูนทีวีแอนิเมชัน
หมวดหมู่:การ์ตูนอเมริกัน
หมวดหมู่:รายการโทรทัศน์ภาษาอังกฤษ
หมวดหมู่:ภาพยนตร์แอนิเมชัน
หมวดหมู่:รายการโทรทัศน์ช่องการ์ตูนเน็ตเวิร์ค
หมวดหมู่:ทูนามิ
หมวดหมู่:รายการโทรทัศน์ที่มีฉากในสหรัฐ
หมวดหมู่:การ์ตูนทีวีแอนิเมชันที่มีฉากในสหรัฐ
หมวดหมู่:ซูเปอร์ฮีโรเด็ก
หมวดหมู่:การ์ตูนทีวีแอนิเมชันเกี่ยวกับตระกูล
หมวดหมู่:การ์ตูนทีวีแอนิเมชันตะวันตกที่ได้รับอิทธิพลจากสื่ออนิเมะ
หมวดหมู่:ตัวละครกลุ่มสาม